Diari Oficial de la Generalitat Valenciana


Sumari del DOGV 1546, del 20-05-1991 (1991/821169)

ORDRE de 15 d'abril de 1991, de la Conselleria de Cultura, Educació i Ciència, per la qual es convoquen beques per a esportistes d'élite de la Comunitat Valenciana.
--------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/15/(7)/dof/vci/html**

### Dades del document

Número de DOGV
:   1546

Data del DOGV
:   20-05-1991

Secció del DOGV
:   DISPOSICIONS GENERALS

Número del document
:   1991/821169


Data del document
:   15-04-1991

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre del 15 d'abril de 1991, del Conseller de Cultura, Educació i Ciència, per la qual es convoquen beques per a esportistes d'elit de la Comunitat Valenciana.  
Per tal d'aconseguir el desenvolupament i perfeccionament de l?esport d'élite de la Comunitat Valenciana, que constitueix un dels objectius de la política esportiva de la Generalitat Valenciana, la Conselleria de Cultura, Educació i Ciència ha concedit en anys anteriors una sèrie de beques i ajudes per a esportistes d'aquest nivell.  
Sent necessari continuar la promoció d'aquesta àrea esportiva per permetre i afavorir el perfeccionament en el rendiment d'esportistes d'alta competició, la Conselleria de Cultura, Educació i Ciència ha establert aquest règim d'ajudes que s'adapten als criteris de concurrència, publicitat i objectivitat en la concessió.  
Per tot això, i d'acord amb el que disposa l?Ordre de 27 de març de 1991 del Conseller de Cultura, Educació i Ciència (DOGV 24.04.91) per la qual s'aprova el pla d'actuacions coordinades amb les Diputacions Provincials de la Comunitat Valenciana en matèria de Cultura i Educació per a l?exercici de 1991 i la Llei de la Generalitat Valenciana 7/1990, de 24 de desembre, de Pressupostos de la Generalitat Valenciana per a l?exercici 1991.  
ORDENE  
Article 1  
La Conselleria de Cultura, Educació i Ciència, a proposta de la Direcció General d'Esports, i dins els límits pressupostaris aprovats a tal efecte per a 1991, concedirà beques d'ajuda a esportistes d'élite de la Comunitat Valenciana.  
Article 2  
Les beques seran satisfetes amb càrrec al capítol IV de la secció 09 servei 10 i programa 457.1 dels Pressupostos de la Generalitat Valenciana per a 1991.  
Article 3  
Les beques objecte d'aquesta convocatòria tindran com a finalitat recolzar la pràctica esportiva i facilitar la millora del rendiment d'esportistes d'élite de la Comunitat Valenciana, tant per a la participació en esdeveniments esportius com per al perfeccionament tècnic per aconseguir un major desenvolupament en la seua especialitat esportiva.  
Article 4  
La dotació d'aquestes beques serà de fins 400.000 PTA com a màxim i comprendrà la temporada esportiva 1990-1991.  
Article .5  
Podran sol·licitar aquestes beques esportistes d'élite, homes i dones, que tinguen la condició de valencians segons que disposa l'Estatut d?autonomia de la Comunitat Valenciana i que tinguen vinculació a entitats esportives radicades en aquesta, havent d'estar en actiu i en possessió de la llicència corresponent d'una federació esportiva valenciana, tenint en compte la implantació i la incidència en el conjunt de la Comunitat Valenciana.  
A tals efectes tindran la consideració d'esportistes d'élite:  
1) Esportistes que formen part de les diferents seleccions nacionals o autonòmiques de qualsevol esport i categoria.  
2) Esportistes que ostenten cap rècord nacional o autonòmic.  
Article 6  
Les sol·licituds de beques es faran a través d'una instància adreçada al Conseller de Cultura, Educació i Ciència, segons el model que figura com a annex d'aquesta ordre, i hauran de reflectir la participació i els resultats de l?esportista en la temporada 1989/90, visats pel club i la federació esportiva a la qual pertany, aquesta acreditarà que es troba en actiu i en possessió de llicència.  
Caldrà adjuntar a la sol·licitud els documents següents:  
a) Fotocòpies de la llicència federativa en vigor i del DNI de la persona sol·licitant o de la persona que la represente.  
b) Historial esportiu d'anys anteriors signat per la persona sol·licitant.  
c) Informe detallat de la federació a la qual pertany.  
d) Pressupost de despeses i memòria d'activitats de la temporada actual.  
Article 7  
Destinació de les beques:  
Les beques es destinaran exclusivament a despeses derivades de l'activitat esportiva de la persona beneficiària, tals com millora tècnica o física, participació en esdeveniments esportius, compra de material tècnic per a la competició, etc.  
Article 8  
El termini de presentació de sol·licituds serà de trenta dies a comptar des de l?entrada en vigor d'aquesta ordre.  
Les sol·licituds podran presentar-se en els serveis territorials de Cultura i Educació a Alacant, Castelló o València; al registre general de la Conselleria de Cultura, Educació i Ciència; als centres d'informació de l?Oficina d'Informació, Iniciatives i Reclamacions de la Generalitat Valenciana i per qualsevol dels procediments establerts a l'article seixanta-sis de la Llei de Procediment Administratiu.  
Acabat el termini, s'exposarà públicament la relació de les sol·licituds presentades als taulers d'anuncis de la Conselleria de Cultura, Educació i Ciència i dels serveis territorials d'Alacant, Castelló i València, assenyalant les possibles deficiències de documentació a reparar per l'interessat en el termini de quinze dies, amb l'advertència que, si no ho fan, s'arxivarà aquella sense més tràmits.  
Article 9  
1. Es crea una comissió d'avaluació per a l?estudi i valoració de les sol·licituds presentades.  
2. La comissió d'avaluació estarà formada pels membres següents:  
- President: Director General d'Esports o persona en qui delegue.  
- Vocals: Directors Territorials de Cultura i Educació d'Alacant, Castelló i València, o funcionaris en qui deleguen.  
Actuarà com a secretari un funcionari del Servei de Federacions i Associacions Esportives de la Direcció General d'Esports.  
3. En acabar el termini de 15 dies establert en l'article anterior, la Direcció General d'Esports convocarà la comissió d'avaluació per procedir a l'estudi i valoració de les sol·licituds.  
4. La comissió tindrà en compte tots els mèrits justificats pels esportistes i les esportistes sol·licitants referents a la temporada 1989-90, i elevarà les propostes al Conseller de Cultura, Educació i Ciència, qui les resoldrà.  
5. Podrà ser motiu de desestimació o minoració de la beca la constància de disposar de suficients subvencions, ajudes o d'altres mitjans de finançament per part de la persona sol·licitant per al desenvolupament de l'activitat esportiva.  
Article 10  
Quan la beca es concedesca a un o una esportista menor d'edat, l?import d'aquella podrà fer-se efectiu a qui acredite la seua representació legal, fent-se responsable de l'adequada destinació de la beca.  
A tal efecte, indicaran en la instància el nom de la persona titular del compte bancari, número d'identificació fiscal i relació familiar amb l?esportista.  
Article 11  
Per a la percepció de la beca hauran de presentar els justificants originals de la despesa per un import equivalent com a mínim al de l'ajuda, adjuntant-hi l'informe de les activitats realitzades.  
Article 12  
La Conselleria de Cultura, Educació i Ciència es reserva el dret de realitzar un seguiment de les activitats subvencionades amb aquestes beques, i podrà exigir una explicació detallada de les despeses produïdes inclòs amb prova documental fins un any després d'acabar les activitats, també podrà suspendre qualsevol beca concedida quan, al seu parer, hi haja per part de l?esportista que se'n beneficie incompliment de les obligacions contretes o es produesca cap modificació substancial en les finalitats previstes.  
DISPOSICIONS FINALS  
Primera  
Per possibilitar l'adequat desenvolupament i execució del que disposa aquesta ordre, es faculta el Director General d'Esports perquè dicte les resolucions que calga per a l'aplicació  
Segona  
Aquesta ordre entrarà en vigor l?endemà del dia en què es publique al Diari Oficial de la Generalitat Valenciana.  
València, 15 d'abril de 1991.  
El Conseller de Cultura, Educació í Ciència   
ANTONIO ESCARRE ESTEVE


Còpia Permalink ELI